**РЕШЕНИЕ № ПВ – 18 – ПР/2017 год.**

**за преценяване на необходимостта от извършване на оценка на въздействието върху околната среда**

**На основание**: чл.93, ал.1 и ал.5 от Закона за опазване на околната среда (ЗООС); чл.7 ал.1 и чл.8, ал.1 от *Наредбата за условията и реда за извършване на оценка на въздействието върху околната среда* (Наредба за ОВОС), чл.31, ал.4 и ал.6 от Закона за биологичното разнообразие (ЗБР); чл.40, ал.3 и ал.4, във връзка с чл.2, ал.1, т.1 от *Наредбата за условията и реда на извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредба за ОС), представена писмена документация от Възложителя по Приложение № 2 към чл.6 от Наредбата за ОВОС и по чл.10, ал.1 и ал.2 от Наредбата за ОС, становище от РЗИ Пловдив

 **Р Е Ш И Х**

**да не се извършва** оценка на въздействието върху околната среда за

**инвестиционно предложение**: **„Изграждане на лозов масив със система за капково напояване с обща площ 421,705 дка“,** което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони.

**Местоположение: в поземлени имоти с №№ 024003, 024005, 024007, 024008, 024009, 024010, 024011, 024012, 024014, 024016, 024042, 024043, 024044, 024045, 024047, 024048, 024049, 024050, 024052, 024053, 024054, 024055, 024056, 024057, 024058, 024059, 024060, 024062, 024063, 024067, 024068, 024069, 024070, 024071, 024073, 024075, 024076, 024077, 024078, 024079, 024080, 024081, 024086, 024088, 024089, 024090, 024091, 024092, 024093, 024094, 024095, 024096, 024108, 024109, 024110, 024111, 024112, 024114, 024116, 024117, 024118, 024119, 024120, 024121, 024122, 024124, 024126, 024127, 024128, 024130, 024131, 024132, 024133, 024134, 024135, 024136, 024137, 024138, 024140, 024141, 024143, 024144, 024145, 024147, 024148, 024149, 024151, 024152, 024153, 024165, 024166, 024167, 024169, 024174, 024175, 024176, 024177, 024178, 024179, 024180, 024181, 024182, 024183, 024221, 024329, 024433, 024495, 024569, 024592, в землището на с. Върбен, община Брезово, област Пловдив.**

**Възложител: „АГРО 2013“ ЕООД**, EИК 202406012, гр. София, ул. „Мургаш“ № 1, ет.1, ап.2.

**Характеристика на инвестиционното предложение:**

Инвестиционното предложение предвижда създаване на лозов масив от винени сортове със система за капково напояване, върху площ от 421,705 дка върху 109 бр. имоти, наети под наем от възложителя.

Предвижда се необходимите водни маси за системата за капково напояване да се осигурят от напоителен канал, собственост на „Напоителни системи“ ЕАД клон Марица- - ГНК „Домлян“. Необходимото количество вода възлиза на 25000 м3/годишно.

Създаването на лозовия масив и системата за капково напояване ще включва:

- изграждане на филтърна площадка, върху която ще бъдат монтирани филтри за механично пречистване на водата и торосмесител за автоматично подаване на торове, чрез системата за капково напояване;

- оформяне на редовете и изграждане на разпределителна водопроводна мрежа от PVC тръби в изкоп с максимална дълбочина 1м, чрез които ще се образуват поливните батерии за капковото напояване;

 - изграждане на конструкция от бетонови колове и тел, по която ще се положат батериите за оросяване;

- засаждане на лозите и полагане на поливни крила от PЕ шлаух с капкообразуватели по отделните редове.

Не се предвижда промяна на съществуващата пътна инфраструктура. Транспортният достъп до имотите ще се осъществява по съществуващи полски пътища.

Инвестиционното предложение попада в обхвата на т.1, буква „в“ от Приложение № 2 на *Закона за опазване на околната среда* (ДВ бр.91 /2002 год.) и чл.2, ал.1, т. 1 от Наредбата за ОС. Съгласно разпоредбата на чл.93, ал.1, т.1 от ЗООС инвестиционното предложение подлежи на процедура по преценяване на необходимостта от извършване на ОВОС.

Имотите в който се предвижда да се реализира инвестиционното предложение **не попадат** в границите на защитени зони от мрежата НАТУРА 2000 и в защитени територии, съгласно Закона за защитените територии. Най-близо до местоположението на предвиденото за реализиране инвестиционно предложение е защитена зона: BG0000429 „Река Стряма” за опазване на природните местообитания и на дивата флора и фауна, приета от МС с Решение №122/02.03.2007 г. (ДВ бр.21/2007 г.).

Инвестиционното предложение подлежи на оценка за съвместимостта му с предмета и целите на опазване на защитените зони по реда на чл.31 ал.4 във връзка с ал.1 от Закона за биологичното разнообразие.

След преглед на представената информация и на основание чл.40, ал.3 от Наредбата по ОС, въз основа на критериите по чл.16 от нея е извършена преценка за вероятната степен на отрицателно въздействие, според която, предвид местоположението, характера и мащаба инвестиционното предложение, реализацията му няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитените зони.

**мотиви:**

 **I. Характеристика на предлаганото строителство, дейности, технологии: обем, производителност, мащабност, взаимовръзка и кумулиране с други предложения, ползване на природни ресурси, генерирани отпадъци, замърсяване и дискомфорт на околната среда, както и риск от инциденти.**

● Предвидените изкопни дейности за полагане на тръбопроводи, както и полагане на съоръжения за изграждане на цялостната система за капково напояване ще бъдат ограничени върху разглежданите имоти, чрез прилагане на съвременни технологии за проектиране и монтаж, като не се очакват отрицателни въздействия върху компонентите на околната среда.

* + - * Осъществяването на системата за капково напояване има изцяло положителен ефект, свързан с намаляване на почвената ерозия и отглеждане на насажденията с минимален разход на вода. Винените сортове за разлика от десертните изискват изключително малко напояване, включващо основно подаването на т.нар. „животоспасяващи“ поливки. Системата за капково напояване ще се използва основно за подаване на торове на насажденията, поради което разходът на вода ще е изключително малък.
			* Не се очаква въздейсвие върху атмосферния въздух, тъй като монтирането на системата за капково напояване се свежда до строително-монтажни дейности, които не са свързани с емисии на шум и прахови замърсители.
			* Строително-монтажните дейности, свързани с изграждане на системата за капково напояване се свеждат до изкопни работи за полагане на разпределителните тръбопроводи и монтажни работи по тръбната мрежа и помпения възел.
			* В хода на експлоатация на обекта не се предполага замърсяване и дискомфорт на околната среда.

 **II. Местоположение в това число чувствителност на средата, съществуващото ползване на земята, относително наличие на подходящи територии, качеството и регенеративната способност на природните ресурси в района:**

* В резултат от реализирането на инвестиционното предложение и последващата експлоатация, не се очаква нарушаване на качествата и регенеративната способност на природните ресурси в района.

 **III. Способността за асимилация на екосистемата в естествената околна среда**:

* Инвестиционното предложение ще бъде реализирано извън границите на защитени зони от мрежата НАТУРА 2000, поради което с реализацията му не се очаква пряко унищожаване, увреждане или влошаване състоянието на видовете, предмет на опазване на най-близката защитена зона BG0000429 „Река Стряма”
* Поради това и отдалечеността на имотите от защитената зона и характера на дейността, няма вероятност осъществяване на ИП да доведе до безпокойство на видовете, предмет на опазване в защитената зона и до намаляване на благоприятното им природозащитно състояние.
* Реализирането на инвестиционното предложение не предполага генериране на емисии и отпадъци във вид и количества, които могат да окажат значително отрицателно въздействие върху защитената зона и нейните елементи.

 **IV. Характеристика на потенциалните въздействия - териториален обхват, засегнато население, включително трансгранични въздействия, същност, големина, комплексност, вероятност, продължителност, честота, обратимост**:

* Териториалният обхват на въздействие, в резултат на изграждане на лозовия масив със системата за капково напояване, е ограничен и локален в рамките на разглежданите имоти.
* Реализацията на обекта няма да повлияе върху качествата на почвата и земните недра. Земните изкопни маси, които ще се формират при полагане на елементите на системата ще се използват за обратно засипване на терена.
* Монтирането на системата за капково напояване ще осигури ефективно отглеждане на насажденията с минимален разход на вода.
* Въздействието върху повърхностните води ще бъде пряко, краткотрайно и временно в рамките на ежегодния поливен сезон. При осъществяването и експлоатацията на обекта няма да се формират отпадъчни води.
* С писмо изх. № 589/26.01.2017г. РЗИ-Пловдиве определила, че не се очаква риск за човешкото здраве при реализация на инвестиционното намерение.
* Реализацията на предложението не предполага трансгранично въздействие.

 **V. Обществен интерес към предложението за строителство, дейности или технологии:**

В изпълнение на изискванията на чл. 6, ал. 9 и ал. 10 от Наредбата за ОВОС е осигурен обществен достъп до изготвената информация по Приложение 2 от Възложителя и са представени копия от документацията на Община Брезово и Кметство с.Върбен. Община Брезово и Кметство с.Върбен са информирали за липсата на постъпили възражения относно инвестиционното предложение.

Към момента на издаване на настоящото решение в РИОСВ-Пловдив не са изразени устно или депозирани писмено жалби, възражения и становища срещу реализацията на инвестиционното предложение.

**Настоящото Решение се отнася само за конкретно заявеното предложение и в посочения капацитет**.

**Решението не отменя задълженията на Възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.**

**При промяна на инвестиционното предложение, на Възложителя или на някои от обстоятелствата, при които е било издадено настоящето Решение, Възложителят /новият Възложител/ трябва да уведоми РИОСВ гр. Пловдив до 14 дни след настъпване на измененията.**

**Настоящото Решение губи правно действие, ако в срок 5 години от датата на влизането му в сила не е започнало осъществяването на инвестиционното предложение.**

**Решението може да бъде обжалвано чрез РИОСВ- Пловдив пред Министъра на околната среда и водите и/или Административен съд– Пловдив в 14-дневен срок от съобщаването му на заинтересованите лица и организации по реда на Административнопроцесуалния кодекс.**

**Доц. Стефан Шилев 08.02.2017г.**

*Директор на РИОСВ - Пловдив*